HR
C 408/20
Službeni list Europske unije
24.10.2022.
Presuda Suda (osmo vijeće) od 1. kolovoza 2022. (zahtjev za prethodnu odluku koji je uputio Corte d'appello di Venezia – Italija) – Agecontrol SpA/ZR, Lidl Italia Srl (Predmet C-319/21) (1) („Zahtjev za prethodnu odluku – Poljoprivreda – Zajednička organizacija tržišta – Uredba (EZ) br. 1234/2007 – Svježe pakirano voće i povrće – Provedbena uredba (EU) br.
543/2011 – Kontrola usklađenosti – Prijevoz prema prodajnom mjestu koje pripada istom trgovačkom društvu – Popratna isprava – Oznaka zemlje podrijetla”) (2022/C 408/22) Jezik postupka: talijanski Sud koji je uputio zahtjev Corte d'appello di Venezia
Stranke glavnog postupka Tužitelj: Agecontrol SpA Tuženici: ZR, Lidl Italia Srl
Izreka Članak 5. stavak 4.
Provedbene uredbe Komisije (EU) br.
543/2011 od 7. lipnja 2011.
o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća, u vezi s njezinim člankom 8. i člancima 113. i 113.a Uredbe Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u), kako je izmijenjena Uredbom Vijeća (EZ) br.
361/2008 od 14. travnja 2008., treba tumačiti na način da kontrola usklađenosti s tržišnim normama proizvoda iz sektora voća i povrća ne zahtijeva od posjednika tih proizvoda da izdaje popratnu ispravu.
Međutim, kada posjednik izdaje takvu ispravu, on mora u svim tržišnim fazama navedenih proizvoda navesti naziv i zemlju njihova podrijetla, neovisno o okolnosti da su vanjski podaci koji se zahtijevaju Provedbenom uredbom br.
543/2011 već čitljivo i vidljivo naznačeni na jednoj strani pakiranja tih proizvoda, na obavijesti vidljivo istaknutoj unutar prijevoznog sredstva kojim se proizvodi prevoze kao i na računima koje je izdao njihov dobavljač.
(1)
SL C 310, 2. 8.
2021.
Presuda Suda (deveto vijeće) od 8. rujna 2022. (zahtjev za prethodnu odluku koji je uputio Finanzgericht Hamburg – Njemačka) – R.T./Hauptzollamt Hamburg (Predmet C-368/21) (1) (Zahtjev za prethodnu odluku – Carinska unija – Carinski zakonik Unije – Uredba (EU) br.
952/2013 – Mjesto nastanka carinskog duga – Porez na dodanu vrijednost (PDV) – Direktiva 2006/112/EZ – Članak 30. – Članak 60. – Članak 71. stavak 1. – Oporezivi događaj i obveza obračuna PDV-a pri uvozu – Mjesto nastanka poreznog duga – Utvrđenje neispunjenja obveze koja se predviđa carinskim zakonodavstvom Unije – Određivanje mjesta uvoza robe – Prijevozno sredstvo registrirano u trećoj zemlji i uneseno u Europsku uniju protivno carinskim propisima) (2022/C 408/23) Jezik postupka: njemački Sud koji je uputio zahtjev Finanzgericht Hamburg